KAIKKI, MITÄ OLET HALUNNUT TIETÄÄ 
MONOPOLY DEALISTÄ

SISÄLTÖ

YLEISTÄ PELISTÄ						s. 2–3

KIINTEISTÖKORTIT JA KIINTEISTÖKOKONAISUUDET			s. 4–5

KIINTEISTÖJOKERIT						s. 6–7

PANKKISI JA TOISILLE PELAAJILLE MAKSAMINEN			s. 8–9

VUOKRA									s. 10

KIELTÄYDY- JA OHITA LÄHTÖRUUTU -KORTIT		s. 11

YLEISTÄ PELISTÄ

MITÄ TEEN OMALLA VUOROLLANI?
1. Nosta kaksi korttia nostopakasta (keskellä olevasta pakasta) ja ota ne käteesi. 
(Jos sinulla ei ole yhtään korttia kädessäsi, nosta kahden kortin sijasta viisi korttia.)
2. Valitse enintään kolme korttia, jotka pelaat. Voit pelata 0, 1, 2 tai 3 korttia – päätät itse.

MITÄ KORTIN PELAAMINEN TARKOITTAA?
Voit pelata (panna eteesi pelialueelle) omalla vuorollasi enintään kolme kiinteistö-, toiminto- tai rahakorttia tai niiden yhdistelmän. 

Kiinteistökortin pelaaminen
Valitse jokin kädessäsi olevista kiinteistökorteista, jonka panet eteesi joko aloittaaksesi uuden värikokonaisuuden tai lisätäksesi yhden jo aiemmin aloittamaasi kokonaisuuteen.

Rahakortin pelaaminen
Aloita pankkipino tai kasvata sitä panemalla rahakortti kädestäsi eteesi.

Toimintokortin pelaaminen
Noudata kortissa annettuja ohjeita (ts. kerää rahaa muilta pelaajilta syntymäpäivääsi, vuokraa tms. varten). Pane kortti pelipakkaan (nostopakan viereen pelialueen keskelle). Toimintokortteja ei saa pitää itsellään sen jälkeen, kun korttia on käytetty.

Jos sinulla on toimintokortti, jota et halua käyttää, voit käyttää sitä rahana. Kortin arvo ilmoitetaan sen kulman punaisessa ympyrässä. Pane kortti pankkipinoosi kuten rahakortitkin.

Muista: Jos käytät toimintokorttia rahana, et voi nostaa sitä myöhemmin pankistasi ja käyttää toimintokorttina. Jos maksat kortilla toiselle pelaajalle, kortti on laitettava suoraan toisen pelaajan pankkiin, eikä toinenkaan pelaaja voi käyttää kortin toimintoa.

MITEN VOITAN PELIN?
Kerää KOLME ERIVÄRISTÄ kiinteistökokonaisuutta, eli valmis kiinteistökorttikokonaisuus kolmesta eri väriryhmästä.

Aivan kuten Monopoly-lautapelissäkin, jotkin kokonaisuudet muodostuvat kahdesta kiinteistöstä (esim. ruskea ja tummansininen), joissakin on kolme kiinteistöä (esim. keltainen, punainen ja vihreä) ja joissakin on neljä (esim. rautatieasema). 

TÄYTYYKÖ MINUN PELATA KOLME KORTTIA JOKAISELLA PELIVUOROLLANI?
Ei tarvitse. Joka vuorolla voit päättää pelaatko 0, 1, 2 vai 3 korttia – valinta on sinun.

Muista: jos sinulla on vuorosi päättyessä yli seitsemän korttia kädessäsi, sinun täytyy luopua niin monesta kortista, että käteesi jää vain seitsemän korttia. 

Jos kädessäsi on esimerkiksi yhdeksän korttia, sinun täytyy valita kaksi korttia, jotka panet pelipakkaan. Pelaamasi kortit (ts. kortit, jotka ovat edessäsi) eivät sisälly tähän seitsemän kortin rajoitukseen.

MITEN MONTA KORTTIA MINULLA VOI OLLA EDESSÄNI?
Sitä, miten monta korttia sinulla saa olla edessäsi pankissasi ja/tai kiinteistökokoelmassasi, ei ole rajoitettu.

ENTÄ JOS MINULTA LOPPUU KORTIT? PÄÄTTYYKÖ PELINI SIIHEN?
Ei pääty. Peli ei pääty, jos korttisi loppuvat kesken. Jos kädessäsi ei ole yhtään korttia vuorosi päättyessä, odota seuraavan vuorosi alkuun ja nosta viisi korttia (tavallisen kahden kortin sijasta kädessäsi olevien korttien lisäksi) nostopakasta.

ENTÄ JOS NOSTOPAKASTA LOPPUU KORTIT?
Sekoita pelipakka (kortit, jotka on pantu keskelle pelin aikana) ja tee siitä uusi nostopakka.

VOINKO KOSKAAN OTTAA KORTTIA TAKAISIN KÄTEENI?
Et voi. Kun olet pannut kortin eteesi pelialueelle (pelipakkaan, kiinteistökokoelmaan tai jonkun toisen pankkiin), kukaan pelaajista EI VOI KOSKAAN ottaa korttia takaisin käteensä.

KIINTEISTÖKORTIT JA KIINTEISTÖKOKONAISUUDET

VOINKO PANNA KIINTEISTÖKORTTEJA PANKKIINI?
Et voi. Kiinteistökortteja ei saa koskaan panna pankkiin. Ne huomioidaan vain kiinteistöinä.

VOIKO KERRALLA KERÄTÄ YLI KOLME KIINTEISTÖKOKONAISUUTTA?
Kyllä voi. Voit kerätä niin monta eri kiinteistökokonaisuutta kuin haluat. Muista, että kolmella valmiilla erivärisellä kokonaisuudella voittaa pelin!

VOIKO USEAMPI KUIN YKSI PELAAJA KERÄTÄ SAMANVÄRISIÄ KIINTEISTÖJÄ?
Kyllä voi. Kun pelaaja on pannut eteensä tietyn värisen kiinteistökortin, se ei estä muita pelaajia keräämästä samaa väriä. Kaksi eri pelaajaa voivat molemmat kerätä samanväriset valmiit kokonaisuudet.

VOINKO VARASTAA KIINTEISTÖJÄ VALMIISTA KOKONAISUUKSISTA TOIMINTOKORTEILLANI?
Voit ja et voi.

Jos sinulla on Kavala kauppa- tai Pakotettu kauppa -kortti, et voi varastaa tai vaihtaa korttia valmiista kokonaisuudesta.

Jos sinulla on Neuvotteluvaltti-kortti, voit varastaa kokonaisen valmiin kokonaisuuden! (Et voi varastaa keskeneräistä kokonaisuutta.)

TÄYTYYKÖ MINULLA OLLA NELJÄ TALOKORTTIA KIINTEISTÖKOKONAISUUDELLA, ENNEN KUIN VOIN RAKENTAA SILLE HOTELLIN, KUTEN PÖYTÄPELISSÄ?
Ei. Monopoly Dealissä kiinteistökokonaisuudella täytyy olla vain yksi talo, ennen kuin voit rakentaa sille hotellin. Muista, että tarvitset valmiin kiinteistökokonaisuuden, ennen kuin voit rakentaa talon.

JOS VARASTAN VALMIIN KIINTEISTÖKOKONAISUUDEN (NEUVOTTELUVALTTI-KORTILLA), VOINKO VARASTAA MYÖS KOKONAISUUDEN TALOT JA HOTELLIT? 
Kyllä voit. Voit varastaa kokonaisuuden kaikki kiinteistökortit sekä talo- ja hotellikortit.

VOINKO JÄRJESTÄÄ KIINTEISTÖKORTTINI UUDESTAAN PELIVUOROLLANI?
Kyllä voit. Mutta vain omalla vuorollasi. Kiinteistökortin siirtämistä kokonaisuudesta toiseen ei lasketa yhdeksi kolmesta pelattavasta kortista, jotka voit asettaa eteesi jokaisella vuorollasi.

KIINTEISTÖJOKERIT

VOINKO SIIRTÄÄ KIINTEISTÖJOKEREITANI KOKONAISUUDESTA TOISEEN?
Kyllä, voit siirtää jokeri- ja kiinteistökortteja kokonaisuudesta toiseen niin usein kuin haluat, mutta VAIN omalla vuorollasi. 

LASKETAANKO SE YHDEKSI KOLMESTA PELAAMASTANI KORTISTA, JOS SIIRRÄN KIINTEISTÖJOKEREITA KOKONAISUUDESTA TOISEEN?
Ei lasketa. Vaikka sinun täytyy odottaa omaa vuoroasi voidaksesi tehdä niin, jo edessäsi olevan kortin siirtämistä EI lasketa kortin pelaamiseksi.

VOINKO VAIHTAA JA VARASTAA JOKEREITA MUILTA PELAAJILTA, KUTEN KIINTEISTÖKORTTEJA?
Kyllä voit. Jos sinulla on Pakotettu kauppa- tai Kavala kauppa -kortti, voit kohdella jokereita samaan tapaan kuin tavallisia kiinteistökortteja.

VOINKO KÄYTTÄÄ KIINTEISTÖJOKEREITA, KUN MAKSAN MUILLE PELAAJILLE?
Voit ja et voi. 

VOIT käyttää kaksivärisiä kiinteistöjokereita, kun maksat muille pelaajille (samaan tapaan kuin kiinteistökorteilla maksaessasi). Arvo ilmoitetaan kortin kulman punaisessa ympyrässä.

ET VOI käyttää kymmenvärisiä kiinteistöjokereita, kun maksat muille pelaajille, sillä niillä ei ole rahallista arvoa.

VOINKO PELATA KAKSIVÄRISEN KIINTEISTÖJOKERIN YKSISTÄÄN JA ALOITTAA SILLÄ KOKONAISUUDEN KERÄÄMISEN?
Kyllä voit. Voit kohdella kiinteistöjokereita aivan samalla tavalla kuin tavallisia kiinteistökortteja. Voit myös kerätä vuokraa kaksivärisillä jokereilla.

VOINKO PELATA MONIVÄRISEN (10 VÄRIÄ) KIINTEISTÖJOKERIN YKSISTÄÄN JA ALOITTAA SILLÄ KOKONAISUUDEN KERÄÄMISEN?
Kyllä voit. Et kuitenkaan voi kerätä vuokraa, ennen kuin olet lisännyt kokonaisuuteen toisen kortin, sillä jokerilla yksistään ei ole arvoa. On järkevämpää lisätä jokeri jo pelattuun kiinteistökorttiin tai kiinteistökorttikokonaisuuteen.

VOIKO JOKEREISTA MUODOSTAA VALMIIN KIINTEISTÖKOKONAISUUDEN?
Ei, se ei ole mahdollista. Voit käyttää niin montaa jokeria kuin haluat saadaksesi kokonaisuuden valmiiksi, mutta kokonaisuudessa täytyy aina olla vähintään yksi tavallinen kiinteistökortti.  

Kaksi moniväristä jokeria (kortit, joissa on kymmentä väriä) EIVÄT voi muodostaa yksistään valmista kokonaisuutta. Niitä täytyy käyttää kaksivärisen jokerin ja/tai tavallisen kiinteistökortin yhteydessä.

PANKKISI JA TOISILLE PELAAJILLE MAKSAMINEN

VOINKO PANNA KIINTEISTÖKORTTEJA PANKKIINI?
Et voi. Kiinteistökortteja ei saa koskaan panna pankkiin. Ne huomioidaan vain kiinteistöinä.

MIKSI MINUN KANNATTAA PANNA TOIMINTOKORTTI PANKKIINI (RAHANA) SEN SIJAAN, ETTÄ HYÖDYNTÄISIN KORTIN TOIMINTOA?
Joskus toimintokortti on arvokkaampi rahana pankissasi. 

Esimerkki: 
o	Sinulla on vuokra-kortti, jota et voi käyttää, koska sinulla ei ole korttiin merkityn värisiä kiinteistöjä. 
TAI
o	Sinulla on hotellikortti, jota et voi käyttää, koska sinulla ei ole yhtään valmista kiinteistökokoelmaa tai taloja.
TAI
o	Jos todella tarvitset rahaa pankkiisi, jotta sinun ei tarvitse käyttää kiinteistöjäsi, kun maksat muille pelaajille.

VOINKO OTTAA KÄTEENI KORTTEJA, JOILLA MUUT PELAAJAT OVAT MAKSANEET MINULLE?
Et voi. Jos joku maksaa sinulle rahalla tai kiinteistöllä, sinun täytyy panna maksuksi saamasi kortit eteesi. Et voi ottaa niitä käteesi. Pane kiinteistökortit suoraan kiinteistökokoelmaasi ja raha- ja toimintokortit suoraan pankkiisi.

JOS JOKU MAKSAA MINULLE PANKISSAAN OLEVALLA TOIMINTOKORTILLA, VOINKO PELATA KORTIN TOIMINTOKORTTINA?
Et voi. Kun joku on pannut toimintokortin pankkiinsa rahana, se pysyy rahana eikä kukaan muukaan pelaaja voi käyttää sitä toimintokorttina myöhemmin pelissä.

MILLÄ KORTEILLA VOIN MAKSAA MUILLE PELAAJILLE? (ESIM. VUOKRAN, SYNTYMÄPÄIVÄT JNE.)
Voit maksaa seuraavilla tavoilla: 
•	pankista (rahalla tai toimintokorteilla, jotka olet tallettanut pankkiin rahana) 
•	kiinteistökorteilla 
•	näiden yhdistelmillä.
Muista, että voit maksaa vain korteilla, jotka ovat edessäsi, et koskaan korteilla, jotka ovat kädessäsi.

VOINKO MAKSAA MUILLE PELAAJILLE KÄDESSÄNI OLEVILLA KORTEILLA?
Et voi. Voit maksaa vain korteilla, jotka ovat edessäsi. 

ENTÄ JOS MINULLA EI OLE RIITTÄVÄSTI RAHAA, JOTTA VOISIN MAKSAA TOISELLE PELAAJALLE?
Jos pankissasi ei ole tarpeeksi rahaa, joudut maksamaan kiinteistöillä. (On hyvä pitää pankissa riittävästi rahaa varalla.) Jos sinulla ei ole kiinteistöjä, joilla voisit maksaa, et joudu maksamaan ollenkaan!

ENTÄ JOS MINULLA EI OLE TARKKAA SUMMAA, JONKA TARVITSEN MAKSAAKSENI TOISELLE PELAAJALLE? SAANKO VAIHTORAHAA?
Jos olet toiselle pelaajalle velkaa esimerkiksi M2M, ja sinulla on pankissasi vain M10M:n kortti, sinun täytyy joko antaa kyseiselle pelaajalle M10M (vaihtorahaa ei anneta!) tai antaa kiinteistökortti, joka kattaa velan.

JOS MINUN TÄYTYY MAKSAA TOISELLE PELAAJALLE KIINTEISTÖILLÄ (KOSKA MINULLA EI OLE RAHAA TAI HALUAN SÄÄSTÄÄ SITÄ), VOIKO KYSEINEN PELAAJA VALITA, MINKÄ KIINTEISTÖN HÄN SAA?
Ei voi. Päätät aina itse, mitä annat pelaajalle, jolle olet maksat.

VUOKRA

JOS KÄYTÄN KAKSINKERTAISTA VUOKRA -KORTIN JA TAVALLISEN VUOKRAKORTIN, LASKETAANKO SE KAHDEN VAI YHDEN KORTIN PELAAMISEKSI?
Tämä lasketaan kahden kortin pelaamiseksi niistä kolmesta kortista, jotka voit pelata jokaisella pelivuorollasi.

VOINKO KÄYTTÄÄ KAKSINKERTAISTA VUOKRA -KORTIN YHTEYDESSÄ MONIVÄRISEN VUOKRAKORTIN, VAI VAIN KAKSIVÄRISEN VUOKRAKORTIN?
Voit käyttää Kaksinkertaista vuokra -kortin MINKÄ TAHANSA vuokrakortin yhteydessä, monivärinen vuokrakortti mukaan lukien. 

JOS KERÄÄN SAMAAN AIKAAN KAHTA SAMANVÄRISTÄ KIINTEISTÖKOKONAISUUTTA, VOINKO PELATA SOPIVAN VÄRISEN VUOKRAKORTIN JA KERÄTÄ VUOKRAA MOLEMMISTA KOKONAISUUKSISTA?
Et voi. Voit kerätä vuokraa yhdestä kokonaisuudesta (valmiista tai keskeneräisestä) kerrallaan. Kahden samanvärisen kokonaisuuden pitämisestä erillään ei ole hyötyä, sillä tarvitset kolme eriväristä kokonaisuutta voittaaksesi pelin.

VOINKO KERÄTÄ VUOKRAA KAIKILTA PELAAJILTA, KUN PELAAN VUOKRAKORTIN?
Se riippuu vuokrakortin tyypistä. 

Jos kyseessä on kaksivärinen vuokrakortti, kerää KAIKILTA pelaajilta vuokraa kiinteistöstä (tai kiinteistökokonaisuuksista) kortin yhdeltä väriltä.

Jos kyseessä on kymmenvärinen vuokrakortti, kerää vuokraa YHDELTÄ pelaajalta minkä tahansa värisestä kiinteistöstä.

VOINKO PELATA KAKSI KAKSINKERTAISTA VUOKRA -KORTTIA VUOROLLANI (TAVALLISEN VUOKRAKORTIN KANSSA)?
Kyllä voit. Kortit lasketaan pelivuorosi kolmeksi kortiksi, ja vuokra nelinkertaistuu.

KIELTÄYDY-KORTIT

VOINKO PELATA KIELTÄYDY-KORTIN TOISEN PELAAJAN KIELTÄYDY-KORTTIA VASTAAN?
Kyllä voit. Myös toinen pelaaja voi pelata halutessaan toisen Kieltäydy-kortin omaa korttiasi vastaan.

VOINKO PITÄÄ KIELTÄYDY-KORTIN, KUN OLEN KÄYTTÄNYT SITÄ?
Et voi. Sinun täytyy palauttaa kortti pelipakkaan. 

LASKETAANKO KIELTÄYDY-KORTTI YHDEKSI KOLMESTA KORTISTA, JOTKA VOI ENINTÄÄN PELATA PELIVUOROA KOHDEN?
Ei lasketa. Kieltäydy-kortit ovat erillisiä kortteja ja niitä voidaan käyttää milloin tahansa toimintokortin torjumiseen. Kieltäydy-korttia ei lasketa yhdeksi niistä korteista, jotka pelataan pelivuorolla.

OHITA LÄHTÖRUUTU -KORTIT

VOINKO PELATA USEAMMAN KUIN YHDEN OHITA LÄHTÖRUUTU -KORTIN YHTÄ PELIVUOROA KOHTI?
Kyllä voit. Voit pelata useamman kuin yhden Ohita lähtöruutu -kortin samalla pelivuorolla, kunhan niiden määrä ei ylitä kolmen kortin rajaa. Muista, että jos sinulla on yli seitsemän korttia kädessäsi vuorosi päättyessä, sinun täytyy luopua ylimääräisistä korteista.

LOPPU